  Наталья Тетерина Туннэ, 3-тӥ гудырикошконэ, ӝыт Удмуртиын салкымгес кариськоз, ивортэ улосвыл гидрометцентрлэн пресс-секретарез Алла Шумихина  мерлыко вотэсбамаз. Кызьы шуэмын ивортонын, удмуртарняе ӝытазе но кӧснуналэ потон уе элькунысь куд-ог ёросъёсын зороз. Нуназе бере интыен гудыръяны быгатоз. 4-тӥ гудырикошконэ ӵукна температура +8…+13 градус возиськоз, нуназе +20…+22 градусозь ӝутскоз. Кӧснуналэ пильмаськылоз но кӧс луоз. Арнянуналэ Удмуртиысь тросаз ёросъёсын вакчи зоръёс но гудыри ортчозы. Элькунъя нуназе +20…+25 градус луоз шуыса чаклало. Пусъемын, вуоно арнялэн кутсконаз шуныт но дырын-дырын зоро куазь луоз. Омыр нуназе 22-27 градусозь ӟырдалоз. Нырысь-вылысь чакланъёсъя, 8-тӥ гудырикошконысен улосвылын кезьытскоз. Тегъёс: Ижкар Удмуртия куазь инкуазь  